Gw mau tau Latar balakang jo pajalanan dari William Marsden. Jelasin dalam bahasa minangkabau

William Marsden marupoan putra saurang saudagar kayo. Inyo basikolah di Dublin. katiko sadang basiap untuak manghadiri Trinity College, Dublin, tapi mamutuskan pado taun 1770 untuak mangikuti saudaranyo, John untuak masuak dinas non-militer jo British East India Company di Sumatra Barat. Pado taun nan samo inyo barangkek dari Gravesend jomancapai Bengkulu (dulu Bencoolen) di pasisia barat Sumatera pado taun 1771, dalam usianyo nan baru 16 taun. Di situ inyo partamo kali bakarajo sabagai wakia sekretaris di Fort Marlborough. Kariernyo capek naiak ke posisi nan labiah tinggi jo barakhia di kantor sekretariat utamo pamarintah. Marsden mampalajari bahaso Melayu jo mangumpuakan sado informasi lisan jo tulisan tentang tanah jo masyarakaik Sumatera. Pado 1779 inyo baliak ka Eropa. Di Inggrih inyo manarimo pansiun.

Inyo didorong dek Joseph Banks jo anggota Royal Society lainnyo untuak manabikkan pangatahuan jo materi nan inyo baok basamo. Hasianyo adolah karya utamanyo nan bajudul The History of Sumatra, tinjauan mandetail pertamo tentang Sumatera, jo informasi ekstensif tentang flora jo fauna pulau, ekonomi, struktur sosial, ugamo, jo bahaso. Inyo juo urang patamo nan manabikkan alfabet Batak dalam buku itu jo demikian mambarikan kontribusi nan signifikan untuak panalitian bahaso suku iko.

Di London, Marsden manjadi Sekretaris Kaduo dari taun 1795 jo Sekretaris Partamo dari taun 1804 hinggo 1807 di Angkatan Laut. Inyo kamudian pensiun jo tingga di Edge Grove, Aldenham, Hertfordshire.

Tata bahaso Malayunyo, dimulai taun 1786, tabikan taun 1812. Pado taun 1818, terjemahan pajalanan Marco Polo dari bahaso Italia manyusul. Pado taun 1834, inyo mawariskan koin Oriental jo India punyonyo ka British Museum. Marsden maninggakan banyak koleksi surek, dokumen, jo bahan panalitian; Inyo mawariskan sabagian darinyo ke King's College London pado taun 1835 saat inyo masih iduik.

Marsden mandarita pitam pado taun 1833, akibatnyo inyo maningga pado tanggal 6 Oktober 1836. Inyo dimakamkan di Pemakaman Kensal Green di London.

Otobiografinyo ditabikan dek jandonyo Elizabeth sabagai Memoar singkek tentang kahidupan jo tulisan almarhum William Marsden/ditulih, jo catatan dari korespondensinyo pado taun 1838 dek Cox and Sons di London.